Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 408

12. évfolyam Közlekedési szakmacsoportos alapozó ismeretek 256 óra KÖZLEKEDÉSI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Közlekedési szakmacsoportos alapozó ismeretek tanításának célja a szakmacsoportban a tanulók pályaválasztásának elõsegítése a szakmacsoport tevékenységformáinak és technológiáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A tevékenységek sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport iránt, bizonyítsa be számukra annak gazdasági jelentõségét, hosszú távú fejlõdõképességét. Keltse fel az érdeklõdést a szakmacsoport elméleti alapjai iránt, mutassa be az egyes munkakörökben végzett munkatevékenységeket, járuljon hozzá a tanulók egyéni életpályájának reális megtervezéséhez. Alakítsa ki a közlekedési szakmacsoportot megalapozó természettudományi szemléletet. A természettudományi tantárgyak tananyagára építve fejlessze, formálja a tanulók közlekedési szemléletét. Fejlessze a tanulók kreativitását, logikus gondolkodását, célirányos közlekedési feladatmegoldó képességét. Tegye képessé a tanulókat az okokozati összefüggések feltárására. Alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet, a lényegmegragadó képességet és a berendezések, eszközök szakszerû, gondos használatának, kezelésének igényét. Az általános természeti és gazdasági földrajzi ismeretekre alapozva ismertesse meg a közlekedés folyamatainak térbeli eloszlását, a közlekedési alágazatok és a természeti-gazdasági földrajzi tényezõk kölcsönhatását, a különbözõ szállítási módok kapcsolódási pontjait, a belföldi és nemzetközi szállítási útvonalakat. Hívja fel a tanulók figyelmét a szakmák sajátosságaira és keltse fel irántuk az érdeklõdésüket. Mutassa be a közlekedési pályák szépségeit, hasznosságát, nehézségeit és a fejlõdés irányát. Járuljon hozzá a szakmai tantárgyak megalapozásához és az általános mûveltség kiszélesítéséhez. Segítse a tanulókat saját érdeklõdési körük felismerésében és a leendõ szakmájuk helyes, egyéniségüknek megfelelõ kiválasztásában, egyéni életpályájuk reális megtervezésében. A tanulók sajátítsák el az alapvetõ szakmai nyelvet, a szakmai idegen nyelvet, és ismerjék fel az idegen nyelv használatának jelentõségét és fontosságát szakmájukban. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, segítsen felismerni a környezet védelmének fontosságát. A tanulókban tudatosítsa a közlekedés „veszélyes üzem” voltát, alakuljon ki bennük felelõsségteljes magatartás. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés képessége, az ismeretek alkalmazásának képessége. Fejlessze a szóbeli és írásos mûszaki kommunikációs képességeket. A tanulók a szóbeli kommunikációban törekedjenek a feldolgozott témákhoz kapcsolódó szakkifejezések szabatos és helyes használatára, írásos munkáikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló tanulás, feladatmegoldás igénye, érezzék meg a tanulási eredmények, sikerek értékét, örömét. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes. A tantárgyi tevékenység során folyamatosan erõsödjék a tanulási és szakmai motiváció. Alakuljon ki a reális önismeret, váljon tudatos döntéssé a pályaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön, erõsödjön a szakmacsoporthoz való kötõdés. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Alakuljon ki a felelõsségérzetük egymás iránt, a társakkal való együttmûködési képesség, a közösség és az egyén érdekei összeegyeztetésének képessége. A tananyag tanulása során a tanulók váljanak képessé az aktuális fuvarozási útvonalak felismerésére és megtervezésére, a közlekedéssel kapcsolatos jogi problémák felismerésére és jogszerû megoldására, az információk helyes értelmezésére, az ismeretek alkalmazására. Használják helyesen a feladatok megoldásában a választott szakma ismereteit. A tanult idegen nyelven szóban és írásban nyelvtanilag is helyesen tudják alkalmazni a tanult szavakat és kifejezéseket.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes